Сьвіслач (Менская вобласьць)

Сьві́слач — мястэчка ў Беларусі, на правым беразе ракі Сьвіслачы, на поўнач ад возера Мацярынскага. Цэнтар сельсавету Пухавіцкага раёну Менскай вобласьці. Насельніцтва на 2018 год — 3884 чал. Знаходзіцца за 37 км на паўднёвы ўсход ад Менску, на шашы Р69. Гісторыя Сьвіслач узьнікла ў 1960-я гады як пасёлак работнікаў абарончага прадпрыемства «Завод горнага воску». Паселішча збудавалі фактычна на голым месцы, сярод лесу. Жыхарамі мястэчка былі маладыя хімікі і будаўнікі з СССР. У пачатку 1980-х гадоў тут пачалося будаваньне атамнай ЦЭЦ, у часе якой мястэчка значна пашырылася, узьнік пасёлак Дружны. Па катастрофе на Чарнобыльскай АЭС (1986 год) ад будаваньня АЦЭЦ адмовіліся, а на яе фундамэнце ўзьвялі Менскую ЦЭЦ-5. Запуск першага энэргаблёку цэнтралі з намінальнай магутнасьцю 330 мэгават адбыўся 4 жніўня 1999 году. У 2007—2009 гадох жыхары Сьвіслачы праводзілі грамадзкую кампанію супраць будаваньня заводу пэстыцыдаў. Насельніцтва XX стагодзьдзе: 1997 год — 4,3 тыс. чал.; 1999 год — 4 тыс. чал. XXI стагодзьдзе: 1 студзеня 2002 году — 4,3 тыс. чал.; 2009 год — 3,9 тыс. чал.; 2016 год — 3921 чал.; 2017 год — 3886 чал.; 2018 год — 3884 чал. Крыніцы Літаратура Памяць: Гіст.-дакум. хроніка Пухавіцкага р-на / Укл. А. А. Прановіч. — Мн.: Беларусь, 2003. — 748, [1] с.: іл. ISBN 985-01-0251-9. Вонкавыя спасылкі Свіслач: Рэгіянальны партал TUT.BY, Страсти вокруг химзавода (рас.)